ᏐᏈᎵ ᎤᎾᏦᏒᎢ ᏕᏂᎵ

1. “ᎦᏟᎮᎢ ᎩᎶᎢ…”

ᎦᎢᏒ, ᏫᎦᎢᏒ…

ᎡᎳᏗᏨ ᏫᏥᎦᏙ,

ᏙᎯ ᎦᎢᏒ, ᏍᏈᏍᏓ ᎫᏘᏍᎬ.

ᏥᏍᎦᎲᎾ. ᎾᏗᏍ, ᎦᎢᏒ.

ᎪᎱᏍᏗ ᎠᏰᏟ ᏅᏃ ᎦᏙᎬ

ᎩᎳᏊᏯ

ᏥᎪᏘᏍᎬᏭ ᎢᎪᎯᏓ

ᎠᏆᏍᎦᏱᏛ ᏄᎵᏍᏓᏅ

ᎤᏭᏯᏔ ᎨᏒ ᎪᎱᏍᏗ

ᎤᎦᎿᏩ ᏍᏊ ᎨᏒ.

Ꮎ ᎠᏰᏟ ᎦᏙᎬ

ᎥᎥ…ᎨᏙᎩ ᎠᎾᏗᎰ?

ᎤᏥᏯ ᎠᎩᎸᏴᏨ ᎢᏳᏍᏗ

ᏄᎵᏍᏓᏅ

ᎾᏗᏍ,

ᏍᏓᏲᏒ ᎠᏇᏡᏅ

ᎦᎶᏇ ᏩᏆᏗᏅᏒ

ᎾᏱᏄᎳ ᎠᏆᏢᏍᏛᏅ, ᎯᎠ ᎢᏊᏛ ᏂᎦᏛᏁᎲ

ᎪᎱᏍᏗᏍ ᎠᏓᏍᎩᎵ ᏰᎪ ᎨᏒ ᎨᎵᏍᎬ ᏃᏊ

Ꭸ ᏩᎩᎷᏨ ᏃᎴ ᎠᏆᎴᏫᏍᏓᏅ

ᎠᏆᏔᎲᏒᏃ,

Ꭸ ᏗᎦᏙᎪ ᏐᏈᎵ…

ᎠᏗᎲ ᎢᎦ ᎤᏍᎦᏱᏓ ᎨᏒ!

ᏙᎩᎾᏓᏍᎦᏍᏓᏁᎴ Ꮑ

ᎠᏰᏟ ᏅᏃ ᎦᏙᎬ ᎦᏟᎲ,

ᎾᏃ ᏩᎩᎸᏴᏨ,

ᎡᏧᎳ ᎣᎩᏂᏓᏂᏴ

ᎥᏍᏈᏯ ᎾᏆᎵᏍᏓᏁᎸ ᏐᏊ ᎢᏳᏩᎧᏘ.

ᏗᎧᏁᎢᏍᏗ:

ᎦᎢᏒ I walked

ᎡᎳᏗᏨ downward

ᏫᏥᎦᏙ I was looking

ᏥᏍᎦᎲᎾ I was really scared

ᏅᏃ road

ᎦᏙᎬ it stood

ᎩᎳᏊᏯ immediately / suddenly

ᏥᎪᏘᏍᎬᏭ I was looking

ᎢᎪᎯᏓ as long as

ᎤᏭᏯᏔ hairy

ᎤᏥᏯ worm

ᎠᎩᏴᎸᏨ (it) stuck to me (this is an idiom – “I bumped smack into it”)

ᏍᏓᏲᏒ loudly (/ “hard”)

ᎠᏇᏡᏅ I yelled (/screamed)

ᏩᏆᏗᏅᏒ I threw it (🖉)

ᎾᏱᏄᎳ as fast as possible

ᎠᏆᏢᏍᏛᏅ I ran

ᎢᏊᏛ like this

ᏂᎦᏛᏁᎲ I did it

ᏰᎪ it was (habitually)

ᎨᎵᏍᎬ I was thinking

ᏩᎩᎷᏨ I arrived

ᎠᏆᎴᏫᏍᏓᏅ I stopped

ᎠᏆᏔᎲᏒᏃ I turned around

(Ꮎ)Ꭸ over there

ᏗᎦᏙᎪ it was standing

ᏐᏈᎵ a horse

ᎠᏗᎲ it was saying/expressing

ᎢᎦ to what extent

ᏙᎩᎾᏓᏍᎦᏍᏓᏁᎴ (s)he & I must have frightened each other

ᎦᏟᎲ it was sleeping

ᏩᎩᎸᏴᏨ I stuck to him

ᎡᏧᎳ both

ᎣᎩᏂᏓᏂᏴ (s)he & I ran

ᎥᏍᏈᏯ that’s all

ᎾᏆᎵᏍᏓᏁᎸ it happened to me